**Privatlivspolitik**

**(G/F)**

**23.04.2018**

**(G/F)s dataansvar**

Foreningen, som du er medlem af, behandler personoplysninger og har derfor vedtaget denne privatlivspolitik, der kort fortæller dig, hvilke oplysninger, vi behandler, samt hvordan vi behandler dine personoplysninger. Dette for at sikre en fair og gennemsigtig behandling.

Gennemgående for foreningens databehandling er, at foreningen kun behandler **almindelige personoplysninger** til bestemte foreningsrelaterede formål og ud fra berettigede (legitime) interesser. Foreningen behandler med andre ord kun personoplysninger, der er relevante og nødvendige til opfyldelse af foreningens angivne formål.

Dine oplysninger slettes, når de ikke længere er nødvendige.

**Kontaktoplysninger på den dataansvarlige**

**(G/F)** er dataansvarlig, og foreningen sikrer, at dine personoplysninger behandles i overensstemmelse med lovgivningen. Til dette formål har foreningen udpeget en dataansvarlig, der kan kontaktes, såfremt du f.eks. har spørgsmål.

Kontaktoplysninger på foreningens dataansvarlige:

Foreningens CVR-nr: XXXX (hvis foreningen har et sådant)

Kontaktperson: XXXX (dataansvarlig for foreningen)

Adresse: XXXX (kontakt postadresse på den dataansvarlige)

Postnummer: XXXX (postnummer/by for kontakt postadresses)

Telefonnr.: XXXX (på den dataansvarlige, hvis et sådant findes)

Mail: XXXX (hvis en sådan haves, til den dataansvarlige)

**Behandling af personoplysninger**

Foreningen behandler følgende personoplysninger:

* Almindelige personoplysninger på medlemmer:
	+ Registrerings- og kontaktoplysninger som navn, foreningsadresse, postadresse, indmeldelsesdato samt evt. telefonnummer og e-mailadresse.
* Ved foreningsadresse forstås adressen på ejendommen, der er beliggende i foreningens område.
* Ved postadresse forstås den adresse, som du har oplyst som kontaktadresse, såfremt du ikke bor på foreningsadressen.

**Her indsamler foreningen oplysninger fra**

Foreningen får oplysningerne fra dig.

**Foreningens formål med behandling af dine personoplysninger**

Foreningen behandler kun dine personoplysninger til bestemte formål, når foreningen har en lovlig grund.

Lovlige grunde til behandling er særligt:

* Foreningens berettigede (legitime) interesser i at behandle dine oplysninger
* At det er nødvendigt for at opfylde dit medlemskab af foreningen
* Behandling, der måtte følge af lovkrav
* Behandling, der måtte kræve nærmere samtykke fra dig i den pågældende situation.

Formål med behandling af medlemsoplysninger:

* Foreningens medlemshåndtering, herunder kontingentopkrævning, indkaldelse til generalforsamling, udsendelse af generalforsamlingsreferat (og hvad foreningen ellers måtte foretage sig).
* Som led i foreningens aktiviteter
* Administration af din relation til foreningen

**Foreningen behandler kun personoplysninger ud fra legitime interesser**

I det omfang foreningen behandler dine medlemsoplysninger, vil denne behandling udelukkende være motiveret af berettigede (legitime) interesser som:

* Håndtering af dine medlemsrettigheder i henhold til foreningens pligter jf. vedtægterne m.v., herunder i forhold til generalforsamling
* Opfyldelse af medlemspligter, herunder opkrævning af og registrering af betaling af kontingent, evt. forfølgning af restancer, herunder retslig inkasso.
* Videregivelse af **almindelige personoplysninger** til Parcelhusejernes Landsforening i relevant og nødvendigt omfang i forbindelse med foreningens medlemskab heraf jf. databehandleraftale med Parcelhusejernes Landsforening.
* Af praktiske og administrative hensyn, herunder bestemmelser i Regnskabslovgivningen, opbevarer vi dine almindelige medlemsoplysninger i en periode efter din udmeldelse af foreningen (se afsnittet opbevaring og sletning af dine personoplysninger).

**Samtykke**

Foreningens behandling af dine personoplysninger baserer sig på din aktive indmeldelse i foreningen.

**Videregivelse af dine personoplysninger**

Foreningen videregiver ikke personoplysninger til virksomheder til markedsføring.

**Opbevaring og sletning af dine personoplysninger**

Foreningen opbevarer dine personoplysninger i en periode fra medlemskabets ophør og i overensstemmelse med følgende kriterier:

* Af praktiske og administrative hensyn, herunder bestemmelser i Regnskabslovgivningen, opbevarer foreningen dine almindelige medlemsoplysninger i op til 5 år efter kalenderåret for ophør af medlemskab.

**Dine rettigheder**

Du har en række særlige rettigheder efter Persondataforordningen, når foreningen behandler personoplysninger om dig:

* Retten til at blive oplyst om behandlingen af data
* Retten til indsigt i egne personoplysninger
* Retten til berigtigelse
* Retten til sletning
* Retten til begrænsning af behandling
* Retten til dataportabilitet (udlevering af data i et almindeligt anvendt format)
* Retten til indsigelse

Du kan gøre brug af dine rettigheder, herunder gøre indsigelse mod foreningens behandling, ved at henvende dig til foreningens dataansvarlige. Den dataansvarliges kontaktoplysninger finder du øverst i dokumentet.

Hvis du f.eks. henvender dig med en anmodning om at få rettet eller slettet dine personoplysninger, undersøger foreningen, om betingelserne er opfyldt, og gennemfører i så fald de nødvendige ændringer eller sletning så hurtigt som muligt.

Du kan altid indgive en klage til en databeskyttelsestilsynsmyndighed, f.eks. Datatilsynet.

**Revidering af privatlivspolitikken**

Foreningen forbeholder sig retten til at foretage ændringer i nærværende privatlivspolitik fra tid til anden.

Ved ændringer vil datoen øverst i privatlivspolitikken blive ændret.

(Den til enhver tid gældende privatlivspolitik vil være tilgængelig på foreningens hjemmeside)

Ved væsentlige ændringer vil du modtage meddelelse herom.

**Revisionshistorik**

*Bilaget er udarbejdet af (G/F), 1. udgave, 23. april 2018.*

**Bemærkninger til dokumentet**

Foreningen skal – når dokumentet er tilrettet efter de lokale forhold – sørge for, at indholdet kommer ud til foreningens medlemmer.

Hvis foreningen har en hjemmeside, kan dokumentet fremgå der.

Man bør dog være opmærksom på, at dokumentet i sig selv indeholder personoplysninger, så hvis der ikke kræves login for at tilgå hjemmesiden, så bør dokumentet kun lægges på hjemmesiden med kontaktpersonens samtykke.

Hvis man ikke ønsker at lægge dokumentet på hjemmesiden, eller foreningen ikke har nogen hjemmeside, så må foreningen sørge for at udskrive dokumentet i et passende antal og sørge for udsendelse af samme til medlemmerne.

De med gult fremhævede felter er felter, der kræver en nærmere præcisering i forhold til foreningen. (G/F) skal således erstattes af foreningens navn.

Hvor der måtte stå XXXX er det meningen, at foreningen skal præcisere oplysningerne.

Vejledende bemærkninger er i øvrigt anført i (parenteser), der derfor kan slettes, i det omfang vejledningen efter udfyldelse ikke længere er nødvendig.

Hvor tekst måtte fremgå fremhævet med grønt, er det meningen, at der skal foretages en opdatering i forhold til datoen for foreningens udgivelse af dokumentet.

Der er i dokumentet taget udgangspunkt i, at foreningen kun behandler såkaldte almindelige personoplysninger. Til behandling af almindelige personoplysninger (se dokumentet) kræver der ikke samtykke fra medlemmerne.

Såfremt foreningen måtte begive sig af med at registrere oplysninger, der falder i kategorien med særligt følsomme personoplysninger, anbefales det, at man antager ekstern bistand til at tilsikre, at foreningen lever op til de lovmæssige krav, der så måtte være gældende.

Der er i dokumentet taget udgangspunkt i, at den pågældende forening er medlem af Parcelhusejernes Landsforening. Hvis dette ikke måtte være tilfældet, eller status for foreningen senere måtte ændre sig, skal dokumentet opdateres i forhold til de faktiske forhold.

**Bemærk særligt**

Revideres dokumentet efterfølgende skal foreningen tilsikre, at medlemmerne er bekendt med dette. Dette kan således omfatte opdatering af en evt. hjemmeside og/eller genudsendelse til foreningens medlemmer.

Ovenstående gælder (desværre) tillige såfremt foreningen skifter dataansvarlig.

Husk i givet fald at opdatere datoen i starten af dokumentet samt revisionshistorikken i slutningen af dokumentet.